หมุนรอบโลก
โตเกียว (เอพี) &#8212; บริษัท ฮอนด้า มอเตอร์ ผู้ผลิตรถยนต์รายใหญ่จากญี่ปุ่น เผยว่า กำไรในไตรมาสระหว่างเดือน ม.ค.&#8211;มี.ค. ปีนี้เพิ่ม 61% อยู่ที่ 7.15 หมื่นล้านเยน และคาดว่าทิศทางฟื้นตัวจากภัยพิบัติจะช่วยให้บริษัทมียอดขายในปีงบประมาณปัจจุบันทุบสถิติที่ 4.3 ล้านคันทั่วโลก หลังจากแผ่นดินไหวญี่ปุ่นและน้ำท่วมไทยฉุดผลกำไรโดยรวมของปีงบประมาณที่แล้วลดลงถึง 60% ที่ 2.11 แสนล้านเยน
28 เม.ย. 2555

โตเกียว (เอพี) — บริษัท ฮอนด้า มอเตอร์ ผู้ผลิตรถยนต์รายใหญ่จากญี่ปุ่น เผยว่า กำไรในไตรมาสระหว่างเดือน ม.ค.–มี.ค. ปีนี้เพิ่ม 61% อยู่ที่ 7.15 หมื่นล้านเยน และคาดว่าทิศทางฟื้นตัวจากภัยพิบัติจะช่วยให้บริษัทมียอดขายในปีงบประมาณปัจจุบันทุบสถิติที่ 4.3 ล้านคันทั่วโลก หลังจากแผ่นดินไหวญี่ปุ่นและน้ำท่วมไทยฉุดผลกำไรโดยรวมของปีงบประมาณที่แล้วลดลงถึง 60% ที่ 2.11 แสนล้านเยน
เฮก (รอยเตอร์ส) — พรรคการเมืองในเนเธอร์แลนด์สามารถบรรลุร่างงบประมาณประจำปี 2556 โดยเห็นชอบให้ลดงบประมาณขาดดุลลงมา 3% เพื่อให้เป็นไปตามข้อตกลงวินัยการคลังยุโรป ซึ่งจะช่วยทำให้รักษาความน่าเชื่อถือที่ระดับสูงสุด AAA ต่อไปได้ หลังจากที่ไม่สามารถตกลงกันได้ก่อนหน้านี้ จนนำไปสู่การลาออกของรัฐบาล
โซล (รอยเตอร์ส) — บริษัท ซัมซุง อิเล็กทรอนิกส์ เปิดเผยผลประกอบการไตรมาสแรกประจำปีนี้ว่า บริษัทมีผลกำไรสูงสุดใน รอบกว่า 2 ปี ไปอยู่ที่ 5,200 ล้านเหรียญสหรัฐ โดยส่วนใหญ่มาจากการจำหน่ายโทรศัพท์มือถือ ซึ่งจำหน่ายไปได้ถึง 93.5 ล้านเครื่อง ในจำนวนนี้เป็นสมาร์ตโฟน 44.5 ล้านเครื่อง ส่งผลให้ซัมซุงก้าวขึ้นเป็นผู้ผลิตมือถือรายใหญ่ที่สุดของโลกแทนที่บริษัท โนเกีย